**Miguel Fleta**, nado en Albalate de Cinca (provincia de Huesca) o 1 de decembro de 1897 e finado na Coruña o 28 de maio de 1938, foi un tenor lírico español.

Traxectoria
-----------

Recibiu a súa primeira formación musical no seo familiar e, posteriormente, en Zaragoza, coa profesora Luisa Pierrick, que logo sería a súa compañeira, ademais da súa mentora e guía. Nos anos seguintes continuou a súa formación en Barcelona e máis tarde en Milán.

Debutou no Teatro Comunale Giuseppe Verdi de Trieste interpretando a "Paolo o Belo" na ópera *Francesca dá Rimini* de Riccardo Zandonai baixo a batuta do propio compositor, o 14 de decembro de 1919.

En 1923 fixo o mesmo papel en Metropolitan de Nova York. Durante a década dos anos 20 realizou xiras por todo o mundo, percorrendo toda Europa e gran parte de América. En 1926 participou na estrea, na Scala de Milán, da ópera *Turandot*, de Giacomo Puccini, que quedara sen rematar debido ó seu falecemento. Nesta ocasión, estivo dirixida polo mestre Arturo Toscanini.

A relación con Luisa Pierrick, con que tivo dous fillos, foi apagándose, ata a súa separación definitiva en 1926.

A súa estancia en América e a influencia de persoas, fixeron de Fleta, unha persoa dispendiosa en gastos. O seu declive iniciouse en 1927. Unha farinxite aguda fíxolle rescindir os seus contratos coa Ópera do Metropolitan. De regreso a España, casa en Salamanca con Carmen Mira, con quen tivo outros dous fillos.

Cando recuperou a súa voz, nunca máis foi a mesma. Con todo, retomou as xiras, e foi ao Xapón, á China e a América do Sur.

No momento da proclamación da Segunda República en España, Fleta abrazou a causa republicana e chegou a facer unha gravación do Himno de Riego. Logo, e ao parecer, por influencia do propio José Antonio Primo de Rivera, afiliouse á falange. Ao estalar a guerra civil, trasladouse á Coruña e colaborou brevemente en campañas de propaganda.

Faleceu o 28 de maio de 1938 a consecuencia dunha uremia.

A Carreira
----------

Fíxose cun importante repertorio operístico. No mesmo destacan as súas interpretacións do papel de Radamés en *Aida* de Verdi, e o de Don José, en 'Carmen *de George Bizet. Con esta derradeira ópera debutou no Teatre del Liceu de Barcelona.*

A ampla discografía de Fleta quedou recollida en discos de 78 rpm. A maior parte da súa produción centrouse no mundo da ópera (*La Bohème* e *Tosca* de Giacomo Puccini, *I Puritani* de Vincenzo Bellini, *Lohengrin* de Richard Wagner, *Carmen* de George Bizet ou *Aida* de Giuseppe Verdi). Tamén, no xénero da zarzuela deixou rexistros, entre outros, de *La Marina* de Emilio Arrieta e *Doña Francisquita* de Amadeo Vives. Ademais, gravou cancións de Brahms e aires populares, como xotas, nanas ou himnos.

Para a historia da música operística en España e América Latina queda a rivalidade dos grupos de seguidores de Miguel Fleta e doutro tenor español moi famoso pra a época, Hipólito Lázaro.

Véxase tamén
------------

|  |  |
| --- | --- |
|  | A Galipedia ten un portal sobre: ***Ópera*** |


|  |  |
| --- | --- |
| Control de autoridades | 
* Wd: Q727853
* WorldCat
* VIAF: 87668482
* BNA: 000027843
* BNE: XX903658
* CANTIC: a10249060
* DBE: miguel-fleta-burro
* DeutscheBio: 118862693
* Discogs: 2318357
* Europeana: ID
* FAST: 200117
* GEA: 5711
* GEC: 0027199
* GND: 118862693
* IMDb: nm2820635
* ISNI: 0000 0000 8034 9157
* LCCN: n85265471
* MusicBrainz: ID
* NKC: mzk2014835239
* TMDb: 1023284

 |